Yewwi-d awal ɣef tmuɣli n umedyaz ɣer tin i t-yerḥan. Yemmeslay-aɣ-d ɣef iḥulfan-is d wayen yettmenni. «Aceḥal ḥkiɣ f ṣṣifa-m» tameṭṭut i ɣef d-yettmeslay d tin i wumi izad zzin.«Ma walɣ-kem ttwensaɣ», amedyaz d win yettafen iman-is tama n tin iḥemmel, yettḥussu s laman yid-s, yettwennis yi-s. «Seg akken id-iyi-tarḥiḍ»afyir-agi yemmal-d d akken tameṭṭut-a d tin izedɣen ul-is, d tin tirḥan yettmenni ad tt-ikseb. «Ssaɛd» «D ayen i inefɛen i as-d-iḍeṛṛun i wemdan bla ma yebna fell-as, d ayen ara yeǧǧen tamɛict-ines ad telhu, ad teqɛed»1. D azamul n lehna d zeher lɛali.«Lukan d ssaɛd i kesbeɣ»amedyaz imenna lukan yeksib ssaɛd, akken ad yesɛu tin i iḥemmel s idisan-is. Yerra ssaɛd d akmam d ayen kessben yemdanen.Tban-d tugna n tmṭṭut deg usefru-agi, d tamwannest, d tuzyint d tamesrart, ɣef aya i iḥekku kan fall-as.